ວັນວາເລັນໄທນ໌ ເປັນວັນສະເຫຼີມສະຫຼອງຄວາມຮັກ ສຳລັບທຸກຄົນ
ທ່ານນາງ ຊອນຈາ ລິວໂບເມີສກີ, ອາຈານສອນຈິດຕະວິທະຍາ ທີ່ມະຫາວິທະຍາໄລ ຄາລິຟໍເນຍ-ຣີເວີຊາຍ ເວົ້າວ່າ ມັນຍັງເປັນການສະເຫຼີມສະຫຼອງ ສຳລັບຜູ້ທີ່ເລືອກຈະເປັນຄົນໂສດ. 
ວັນວາເລັນໄທນ໌ ປົກກະຕິແລ້ວຈະກ່ຽວຂ້ອງກັບຄວາມຮັກ ແຕ່ຖ້າເຈົ້າບໍ່ມີຄົນທີ່ສຳຄັນມັນກໍຍັງມີເຫດຜົນອື່ນທີ່ຈະສະເຫຼີມສະຫຼອງວັນດັ່ງກ່າວໄດ້ ນັກຂ່າວວີໂອເອ ມາຣຽມມາ ດີອາລໂລ (Mariama Diallo) ມີລາຍງານເພີ່ມເຕີມ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານ ໃນອັນດັບຕໍ່ໄປ ມັນແມ່ນວັນວາເລັນໄທນ໌ ແລະ ບໍ່ວ່າຄົນຈະມ່ວນຊື່ນກັບມັນ ຫຼື ຢ້ານມັນ, ບັນດາຜູ້ຊ່ຽວຊານເວົ້າວ່າ ນີ້ອາດຈະເປັນຊ່ວງເວລາທີ່ດີທີ່ຈະຄິດຄືນ ກ່ຽວກັບ ການສະເຫຼີມສະຫຼອງແຫ່ງຄວາມຮັກນີ້ ທ່ານນາງ ຊອນຈາ ລິວໂບເມີສກີ, ອາຈານສອນຈິດຕະວິທະຍາທີ່ມະຫາວິທະຍາໄລ ຄາລິຟໍເນຍ-ຣີເວີຊາຍ (California-Riverside) ໄດ້ກ່າວວ່າ “ຂ້າພະເຈົ້າຄິດວ່າຄວາມຄາດຫວັງໃນຊ່ວງວັນວາເລັນໄທນ໌ ດ້ວຍການຮັບປະທານອາຫານຄໍ່າສອງຄົນ ແລະ ດອກໄມ້ ສາມາດເປັນເລື່ອງບີບບັງ ຄັບ ແລະ ຈຳກັດສຳລັບຄົນໄດ້ຫຼາຍ ຂ້າພະເຈົ້າຄິດວ່າມັນອາດຈະເປັນປະໂຫຍດຫຼາຍກວ່າ, ມັນຈະເຮັດໃຫ້ຄົນມີຄວາມສຸກກວ່າເກົ່າ ຖ້າພວກເຮົາຕີຄວາມໝາຍວັນພັກນີ້ກວ້າງອອກໄປ ” ທ່ານນາງ ຊອນຈາ ລິວໂບເມີສກີ, ອາຈານສອນຈິດຕະວິທະຍາທີ່ມະຫາວິທະຍາໄລ ຄາລິຟໍເນຍ-ຣີເວີຊາຍ ເວົ້າວ່າມັນຍັງເປັນການສະເຫຼີມສະຫຼອງສຳລັບຜູ້ທີ່ເລືອກຈະເປັນຄົນໂສດ ທ່ານ ຊອນຈາ ກ່າວວ່າ “ໃນອີກທາງນຶ່ງ ວັນວາເລັນໄທນ໌ ແມ່ນຂ້ອນຂ້າງຈະຈຳກັດມັນມີຄວາມຄາດຫວັງຂອງມັນ, ການຄາດຫວັງທີ່ວ່າເຈົ້າສາມາດມີຄວາມສຸກໄດ້ເວລາທີ່ເຈົ້າມີຄູ່ຮັກ ” ທ່ານນາງ ແຄເຣັນ ດໍໂນລສັນ, ຜູ້ຊ່ຽວຊານ ກ່ຽວກັບ ການສຶກສານ, ພາສາທ່າທາງ ແລະ ຄວາມໝັ້ນໃຈຂອງຄົນມີຊື່ສຽງກ່າວວ່າ ມັນເປັນເວລາທີ່ດີທີ່ຈະໃຊ້ເວລາກັບຄົນຮັກຜູ້ໃດກໍໄດ້ ທ່ານນາງ ແຄເຣັນ ດໍໂນລສັນ ກ່າວວ່າ “ສະນັ້ນເຈົ້າເລືອກທີ່ຈະໃຊ້ເວລາກັບຄົນຮັກ ແລະ ສະແດງໃຫ້ເຂົາເຈົ້າເຫັນວ່າ ເຂົາເຈົ້າພິເສດຊໍ່າໃດໃນຊີວິດຂອງເຈົ້າ ສະນັ້ນ ແມ່, ພໍ່, ອ້າຍເອື້ອຍນ້ອງ, ເພື່ອນຮັກ, ຄົນຂ້າງບ້ານ, ພໍ່ເຖົ້າແມ່ເຖົ້າ ແລະ ນີ້ແມ່ນສິ່ງທີ່ສຳຄັນ, ຕອນນີ້ແມ່ນໂອກາດທີ່ຫຼາຍກວ່າເກົ່າທີ່ເຈົ້າສາມາດສົ່ງສິ່ງຂອງຕ່າງໆໃຫ້ ສະນັ້ນຖ້າເຈົ້າບໍ່ສາມາດໄປພົບເຂົາເຈົ້າ, ມັນບໍ່ຈຳ ເປັນຕ້ອງແມ່ນດອກໄມ້ ມັນສາມາດເປັນຂອງຫວານ ມັນສາມາດເປັນກັບອາຫານຄາວ ມັນສາ ມາດເປັນກ່ອງຂອງຂວັນສະປາຢູ່ບ້ານ, ແມ່ນຫຍັງກໍຕາມທີ່ເຂົາເຈົ້າມັກ ” ມັນຍັງສາມາດເປັນກາດທີ່ເຮັດເອົາຢູ່ບ້ານ ຫຼື ຊື້ຢູ່ຮ້ານ ມັນມີຜົນປະໂຫຍດທີ່ດີທີ່ຈະສະແດງຄວາມຮັກກ່າວໂດຍທ່ານນາງ ດໍໂນລສັນ, ໂດຍສະເພາະໃນປີທີ່ໂລກເຫັນການສູນເສຍຢ່າງຫຼວງຫຼາຍຍ້ອນໂຣກລະບາດໄວຣັສໂຄໂຣນາ ທ່ານນາງ ແຄເຣັນ ດໍໂນລສັນ ກ່າວວ່າ “ເວລາທີ່ພວກເຮົາເຮັດບາງຢ່າງສຳລັບຄົນອື່ນ, ມັນແທ້ຈິງແລ້ວຈະປ່ອຍຮໍໂມນຄວາມສຸກອອກມາ ໂດຍສະເພາະ, ມັນຈະກະຕຸ້ນການປ່ອຍຮໍໂມນຄວາມຮັກໃນຮ່າງກາຍຂອງພວກເຮົາ ແລະ ການປ່ອຍຮໍໂມນຄວາມຮັກນັ້ນ, ມັນໄດ້ສະແດງໃຫ້ເຫັນວ່າມີຜົນກະທົບທີ່ເປັນແງ່ບວກໃນອາລົມຂອງພວກເຮົາ ແລະ ຄວາມຮູ້ສຶກຂອງພວກເຮົາ ມັນເປັນຄວາມຮູ້ສຶກທີ່ອົບອຸ່ນຄຸມເຄືອ ແລະ ມັນຍັງຫຼຸດຜ່ອນຄວາມກົດດັນ ແລະ ຄວາມບໍ່ສະບາຍໃຈສຳລັບເຈົ້າສອງຄົນດ້ວຍ ” ແຕ່ຖ້າເຈົ້າຕັດສິນໃຈທີ່ຈະມີຄວາມສຸກຄົນດຽວໃນວັນວາເລັນໄທນ໌, ນັ້ນກໍເປັນທາງເລືອກທີ່ດີຕໍ່ສຸຂະພາບເຊັ່ນກັນ, ກ່າວໂດຍທ່ານນາງ ດໍໂນລສັນ ທ່ານນາງ ແຄເຣັນ ດໍໂນລສັນ ກ່າວວ່າ “ພວກເຮົາຫຼາຍຄົນມີລາຍຊື່ຂອງສິ່ງຕ່າງໆທີ່ພວກເຮົາຢາກຈະເຮັດ ສະນັ້ນຕອນນີ້ກໍແມ່ນເວລາສຳລັບຄົນໂສດທັງ ຫຼາຍທີ່ຈະດຶງລາຍຊື່ນັ້ນອອກມາ ແລະ ສະ ແດງຄວາມຮັກຕໍ່ຕົນເອງສຳລັບວັນ ວາເລັນໄທນ໌ ຕາມໃຈຕົນເອງ ແລະ ໄປນວດຈັກສອງຊົ່ວໂມງ ແລ້ວແຕ່ຄຳສັ່ງກັນກັກບໍລິເວນກວດໂຣກ, ເຈົ້າສາມາດສັ່ງມາ ຫຼື ອອກໄປນອກ ຫຼືແມ່ນ ກະທັ້ງຫາເວລາສຳລັບການນອນແຊ່ຟອງນໍ້າ ທ່າມກາງແສງທຽນສາມຊົ່ວໂມງທີ່ເຈົ້າມີເຈຕະນາທີ່ຈະເຮັດໃນປີທີ່ຜ່ານມາ, ຫຼືສອງສາມເດືອນທີ່ຜ່ານມາ ໃຫ້ເຈົ້າໃຊ້ຈ່າຍຊື້ຂອງເພື່ອຕົນເອງ, ຮັກຕົນເອງ ແລະ ອະທິບາຍຄວາມຮັກຕໍ່ເຈົ້າເອງ ”